**Vinnublað: Dæmi um fundarboð**

Stöðumatsfundur um málefni XXXXXX.

Með þessum pósti er þér boðið að taka þátt á stöðumatsfundi um framgang verkefna og markmiða sem tilheyra málefnasviði 6 - hagskýrslugerð, grunnskrár og upplýsingamál (sbr. lög um opinber fjármál).

Málefnasviðið nær til verkefna sem fallið hafa undir stefnuna um upplýsingasamfélagið, allra verkefna Hagstofu Íslands, Þjóðskrár Íslands og Landmælinga Íslands.

Fundurinn verður haldinn í samgöngu- og sveitarstjórnarráðuneytinu 26. júní 2020 og hefst stundvíslega kl. 13:00 og stendur til kl. 16:00.

**Markmið fundarins**

Markmið fundarins er að fá lykilaðila innan málefnasviðsins til að ræða:

· Styrkleika og veikleika í umhverfinu,

· Hvað hefur gengið vel síðustu ár?

· Hvað hefur gengið síður?

· Hvaða tækifæri (á breiðum grunni) eru fyrirsjáanleg í framtíðinni?

Fundurinn er liður í stefnumótun sem nú er að hefjast á málefnasviðinu og er hún unnin í samstarfi þriggja ráðuneyta en það eru samgöngu- og sveitarstjórnarráðuneyti, fjármála- og efnahagsráðuneyti og umhverfisráðuneyti.

**Þátttakendur á stöðumatsfundi**

Boð um þátttöku fá u.þ.b. 30 starfsmenn stjórnsýslu ríkis- og sveitarfélaga sem hafa beina eða óbeina aðkomu að ýmsum upplýsingatækniverkefnum og eru því líklegir til að hafa þekkingu og skoðanir á því hvaða verkefni þurfi helst að ráðast í á næstu árum. Ef það er mat þitt að annar aðili en þú sé heppilegri til að taka þátt í fundinum má upplýsa um það með tölvupósti á XXXXXXXXXXX XXXXXXXXXX, skrifstofustjóra í samgöngu- og sveitarstjórnarráðuneytinu. Þetta á einnig við ef væntanlegir þátttakendur geta ekki mætt á fundinn sökum anna eða ferðalaga.

**Skráning á stöðumatsfundinn 26. júní**

Skráning á fundinn sendist til XXXXXXXXXXX á netfangið: XXXXXXXX @XXX.is

Fyrir hönd samgöngu- og sveitarstjórnarráðuneytis, fjármála- og efnahagsráðuneytis og umhverfis- og auðlindaráðuneytis,

XXXXXXXXXXXX